Han ble født i Kongsberg og var sønn av samlagsbestyrer Sigvard Bekeng og Marthe f. Bratvold. Etter latinartium som privatist i 1924 tok han Krigsskolens nederste avdeling på et år, og ble offiser av lavere grad. Han ble sendt til Chile for Forsvarsdepartementet i 1926–27, men studerte også jus og var ferdig med cand.jur.-graden i 1930. Han skal ha praktisert jus i kortere tid i Sande i Vestfold. I 1933 giftet han seg med Herborg (pikenavn Holmeset) (1905-1993) og slo seg ned i Kirkenes som overrettssakfører.